Publication: Magyar Közlöny
Issue: MK-2001-120 (Year: 2001, Number: 120)
Era: 1990-2004
Section: A Kormányzati Ellenőrzési Hivatal felügyeletéről, feladat- és hatásköréről szóló 61/1999. (IV. 1.) Korm. rendelet 1. § (6) bekezdése, valamint a Kormány tagjai és az
Paragraph Index: 113

7. A Közalapítvány vagyonának szerkezete 7.1. Az Alapító Okirat 6.5. pontja szerinti maradványösszeg a Közalapítvány induló törzsvagyonát képezi. A törzsvagyon hozadéka elsődlegesen mindenkor a Közalapítvány működése költségeinek fedezésére fordítandó. Amennyiben a törzsvagyon hozadéka valamely évben meghaladja a Közalapítvány működési költségeit, a különbözetet a Kuratórium a Közalapítvány céljai megvalósításának finanszírozására csoportosíthatja át. 7.2. A közalapítványi vagyon törzsvagyont meghaladó része — a Közalapítvány működési költségeinek a törzsvagyon hozadékát meghaladó része fedezésére, — a törzsvagyon növelésére, — a Közalapítványnak az Alapító Okirat 4. pontjában rögzített céljai megvalósítására használható fel. 7.3. Mindaddig, amíg a Közalapítvány törzsvagyonának hozadéka nem biztosítja a Közalapítvány működési költségeinek legalább 75%-át, a Közalapítvány törzsvagyonát évente legalább 10 millió forinttal meg kell növelni, legfeljebb 100 millió forintig. 7.4. A Közalapítvány működési költségeire a Kuratórium által évente előre — legkésőbb a tárgyév március

Source: https://magyarkozlony.hu/hivatalos-lapok/659240d0f76f4c37d49e194ab78b83fca5c5668b/dokumentumok/39f4d6e0e2def2b138748dd564d13b937b67a7cc/letoltes